**REUNIÓ ORGMEIO**

**Data:** 30 d’octubre de 2013

**Hora inici:** 12:00

**Hora final:** 14:10

**Assistents:**

Guadalupe Gómez, Ernest Pons, Jordi Quer, Ramon Alemany, Jose Luis Carrasco, Helena Chulia, Esteve Codina, Josep Ginebra, Javier Heredia, Antonio Miñarro, Pilar Muñoz, Maria del Carmen Ruiz, Xavier Tort.

S’excusen:

Pedro Delicado, Montserrat Guillen i Jordi Ocaña?

**Ordre del dia:**

0.       Aprovació acta reunió 13 maig 2013

1.       Informació sobre l’estructura i funcions de l’ORGMEIO d’acord amb el conveni UPC-UB

2.       Informe (preinscripció, matrícula 13-14, distinció internacional, beques suport)

3.       Llengües d’impartició del màster: informació, debat i propostes de futures actuacions

4.       Normativa de matrícula dels TFM

5.       Summer School

6.       Torn obert de paraules

**Desenvolupament de la reunió:**

1. **Aprovació acta reunió 13 de maig de 2013.**

S’aprova l’acta de la sessió anterior, tot i així es demana als assistents que revisin les intervencions i, si troben que manca alguna, es podria afegir.

1. **Informació sobre l’estructura i funcions de l’ORGMEIO d’acord amb el conveni UPC-UB**

Ernest Pons, exposa que cal definir l'estructura organitzativa de direcció/organització del màster.

Especifica que el que diu la normativa general és que tots els títols s'han de verificar abans de posar-se en marxa. Cada universitat té la seva normativa, al ser un títol interuniversitari s'ha de pactar com es fa, en aquest cas les facultats van delegar en una comissió la preparació de la memòria per tal que després s’aprovés en les Juntes de Facultat.

Per tant, la memòria ha de ser aprovada pels centres on s’imparteix la titulació, (no la comissió que fa la memòria) i després pels consells de govern de cada universitat. La normativa estatal també diu que al ser interuniversitari s'ha d’adjuntar a la memòria el conveni i aquest conveni ha de dir com s’organitza el màster. El conveni explicita la normativa a aplicar un cop la memòria es aprovada i, aquest està associat al que està verificat

El conveni del màster especifica 3 figures: coordinador de màster, coordinadors interns i ORGMEIO.

S’exposa la següent informació referent a normativa de referència:

1. *La legislació actual fixa (RD 1393/2007) que són les Universitats les que ofereixen títols (de grau i màster) i aquests títols estan adscrits sempre a un Centre (Facultat).*
2. *Aquesta adscripció és “oficial”, queda registrada al RUCT, i consta a la memòria de verificació del títol.*
3. *D’acord amb la normativa interna de les Universitats, la memòria de verificació l’aprova la Junta de Facultat dels centres afectats i el Consell de Govern de les Universitats.*
4. *D’acord amb la normativa interna de les Universitats, es constitueix una comissió “promotora” que prepara la memòria de verificació, que després aproven els òrgans de govern.*
5. *Atesa la “peculiaritat” del ensenyaments interuniversitaris en relació amb aquest esquema formal, la normativa exigeix en el moment de verificar un títol interuniversitari, que s’adjunti un conveni signat entre les universitats on s’explicita com s’organitza el títol interuniversitari.*
6. *És en aquest conveni on s’explicita la normativa a aplicar. Hi ha diverses estratègies pel que fa a aquesta normativa.*
7. *En el cas del MESIO, el conveni estableix com a òrgans de govern:*
   * *Coordinador general*
   * *Coordinador intern*
   * *ORGMEIO*

Per tant, allò que no estigui definit per normativa acadèmica, l’ORGMEIO és sobirà.

Lupe Gómez matisa que els representants dels Grups de Recerca presents a l'ORGMEIO són els que informen del post i pre de les reunions.

Josep ginebra diu que hi haurà coses que sortiran per saber si es deicideix a la junta o no.

1. **Informe (preinscripció, matrícula 13-14, distinció internacional, beques suport)**

La directora del màster presenta les següents dades sobre preinscripció, matrícula.

En Josep Ginebra vol saber dels admesos i matriculats quants són de fora.

Es projecta:

|  |  |  |
| --- | --- | --- |
| **ESPECIALITATS MARCADES A LA PREINSCRIPCIÓ** |  | % |
| **EMP** | 26 | 32,9 |
| **BIO** | 23 | 29,1 |
| **IO** | 16 | 20,3 |
| **NO SAP** | 14 | 17,7 |
| TOTALS | **79** |  |

|  |  |  |  |  |
| --- | --- | --- | --- | --- |
| **NACIONALITATS** |  |  |  | **TOTALS** |
| **Estrangers** | Latino Amèrica | | 22 | 30 |
|  | Atres | | 8 |
| **Resta Espanya** |  | | | 21 |
| **Catalans** |  | | | 28 |
| TOTALS | | | | **79** |

|  |  |  |  |  |  |
| --- | --- | --- | --- | --- | --- |
| **CURS 2013-14** | | | | | Total |
| **Admesos** | Matriculats |  |  | 43 | 62 |
| No Matriculats | | | 19 |
| **No admesos** | | | | | 17 |
| **Total de sol·licituds** | | | | | **79** |

|  |  |  |
| --- | --- | --- |
| **ESPECIALITATS ESTUDIANTS NOU INGRÉS** | | % |
| **EMP** | 9 | 20,9 |
| **BIO** | 19 | 44,2 |
| **IO** | 9 | 20,9 |
| **NO SAP** | 6 | 14,0 |
| TOTALS | **43** |  |

**MATRÍCULA 13-14**

|  |  |  |  |  |  |
| --- | --- | --- | --- | --- | --- |
| **MATRICULATS Q1 CURS 2013-14** | | | | | Total |
| **MESIO UPC-UB** | Nou ingrés |  |  | 43 | 64 |
| Adaptats MIEIO | | | 21 |
| **MIEIO UPC-UB** | Ingrés 2007 |  |  | 1 | 32 |
| Ingrés 2008 |  |  | 1 |
| Ingrés 2009 |  |  | 2 |
| Ingrés 2010 |  |  | 3 |
| Ingrés 2011 |  |  | 12 |
| Ingrés 2012 |  |  | 13 |
| **ERASMUS** |  |  |  |  | 5 |
| **Total matriculats en alguna assignatura** | | | | | **101** |

|  |  |  |  |  |  |  |
| --- | --- | --- | --- | --- | --- | --- |
| **MATRICULATS Q1 CURS 2013-14** | | | | | | Total |
|  |  |  |  | **n** | **%** |  |
| **MIEIO+MESIO UPC-UB** | | Catalunya |  | 56 | 55,45 | 101 |
| Països Catalans |  | 7 | 6,93 |
| Resta Estat Espanyol |  | 10 | 9,90 |
| Llatinoamèrica |  | 17 | 16,83 |
| Resta Estrangers |  | 11 | 10,89 |

S’ofereix en el nou màster 35 assignatures, 2 obligatòries. 2 obligatòries per l’itinerari 1 (provinents de Mates/estadística) i 2 per l'itinerari 2 (altres estudis de procedència).

Es va acordar quan es van fer les fitxes constaria si les assignatures es feien en castellà o anglès. Tal com es pot veure al quadre següent algunes es fan mixtes castellà i anglès i 4 assignatures que coordina el Jordi Castro que es fan en català.

En el quadre següent es mostra també l’ocupació dels grups de Q1 el professor i l’idioma que es va posar en la fitxa.

Es fa atenció especial en Computació que hi ha 52 estudiants que recull també els adaptats i els Erasmus. Aquests últims no se'ls donarà accés l'any vinent.

Excepte alguna assignatura que té 4 estudiants, la majoria té més de 10.

|  |  |  |  |  |  |  |  |
| --- | --- | --- | --- | --- | --- | --- | --- |
| **TOTAL 35 ASSIGNATURES: 9 ANGLÈS, 19 CASTELLÀ, 3 CASTELLÀ/ANGLÈS, 4 CATALÀ** | | | | | | | |
| **Q1** | | | |  | **Q2** | | |
| **nom** | **Coordinador** | **Total** | **Llengua** |  | **nom** | **Coordinador** | **Llengua** |
| COMPUTACIÓ EN ESTADÍSTICA I EN OPTIMITZACIÓ | LANGOHR, KLAUS GERHARD | 52 | Castellà |  | 200602 - GESTIÓ DE LA INFORMACIÓ ESTADÍSTICA | GÓMEZ MELIS, GUADALUPE | Anglès |
| PROBABILITAT I PROCESSOS ESTOCÀSTICS | FABREGA CANUDAS, JOSE | 28 | Anglès |  | 200610 - SÈRIES TEMPORALS | MUÑOZ GRACIA, M. PILAR | Anglès/Castellà |
| INFERÈNCIA ESTADÍSTICA AVANÇADA | GÓMEZ MELIS, GUADALUPE | 25 | Castellà |  | 200611 - ANÀLISI BAYESIANA | GINEBRA MOLINS, JOSEP | Anglès |
| FONAMENTS D'INFERÈNCIA ESTADÍSTICA | MIÑARRO ALONSO, ANTONIO | 24 | Castellà |  | 200612 - ANÀLISI DE DADES LONGITUDINALS | SERRAT PIE, CARLES | Anglès |
| ANÀLISI MULTIVARIANT DE DADES | GRAFFELMAN, JAN | 28 | Anglès/Castellà |  | 200613 - ANÀLISI DE DADES DISCRETES | PÉREZ CASANY, MARTA | Anglès |
| MATEMÀTIQUES | SACRISTAN ADINOLFI, VERA | 10 | Castellà |  | 200614 - MÈTODES DE COMPUTACIÓ INTENSIVA | OCAÑA REBULL, JORDI | Castellà |
| SIMULACIÓ | OCAÑA REBULL, JORDI | 19 | Castellà |  | 200617 - PROGRAMACIÓ ESTOCÀSTICA | CASTRO PÉREZ, JORDI | Català |
| ANÀLISI DE TEMPS DE VIDA | GÓMEZ MELIS, GUADALUPE | 18 | Castellà |  | 200618 - OPTIMITZACIÓ DE GRAN DIMENSIÓ | CASTRO PÉREZ, JORDI | Català |
| OPTIMITZACIÓ ENTERA I COMBINATÒRIA | FERNÁNDEZ AREIZAGA, ELENA | 5 | Castellà |  | 200619 - ESTADÍSTICA ACTUARIAL | SANTOLINO PRIETO, MIGUEL ANGEL | Castellà |
| OPTIMITZACIÓ CONTÍNUA | CASTRO PÉREZ, JORDI | 13 | Català |  | 200623 - SIMULACIÓ PER A LA PRESA DE DECISIONS EMPRESARIALS | FONSECA CASAS, PABLO | Anglès |
| QUANTIFICACIÓ DE RISCOS | BOLANCÉ LOSILLA, CATALINA | 15 | Castellà |  | 200624 - INDICADORS SOCIALS | RIPOLL FONT, ENRIC | Castellà |
| TÈCNIQUES QUANTITATIVES DE MÀRQUETING | BECUE BERTAUT, MONICA M. | 10 | Castellà |  | 200626 - ESTADÍSTICA FINANCERA | MUÑOZ GRACIA, M. PILAR | Castellà |
| ESTADÍSTICA PER A LA GESTIÓ EMPRESARIAL | TORT-MARTORELL LLABRES, JAVIER | 11 | Anglès |  | 200628 - DISSENY D'EXPERIMENTS AVANÇATS EN INVESTIGACIÓ CLÍNICA | CARRASCO JORDAN, JOSEP LLUÍS | Castellà |
| ANÀLISI ECONOMÈTRICA | PONS FANALS, ERNEST | 12 | Castellà |  | 200629 - ANÀLISI DE LA SUPERVIVÈNCIA AVANÇADA | GÓMEZ MELIS, GUADALUPE | Anglès |
| ASSAJOS CLÍNICS | COBO VALERI, ERIK | 12 | Anglès/Castellà |  | 200631 - ANÀLISI DE DADES ÒMIQUES | SÁNCHEZ PLA, ÀLEX | Anglès |
| FONAMENTS DE BIOINFORMÀTICA | VEGAS LOZANO, ESTEBAN | 18 | Castellà |  | 200632 - EPIDEMIOLOGIA | LANGOHR, KLAUS GERHARD | Castellà |
| EPIDEMIOLOGIA ESPACIAL | CARRASCO JORDAN, JOSEP LLUÍS | 15 | Castellà |  | 200634 - MODELS DISCRETS EN XARXES | FERNÁNDEZ AREIZAGA, ELENA | Castellà |
| PROTECCIÓ DE DADES ESTADÍSTIQUES | CASTRO PÉREZ, JORDI | 4 | Català |  |  |  |  |

Aquest quadrimestres no s’han pogut oferir encara assignatures d'altres màsters tal com es va aprovar al verifica. Però hi ha estudiants MIEIO-MESIO matriculats a assignatures altres màsters:

LUZARRAGA SAGASTI, EIDER a Anàlisi I Simulació Sistema Transports i Logística (Màster Transports)

GALVAN FEMENIA, IVAN a Bioinformàtica I Estadística Genètica (Màster DMKM)

MATO AMBOAGE, TOMAS a Processament estadístic del llenguatge natural (Màster DMKM)

Pel que fa a la ***Menció Internacional*** s’explica que al setembre la generalitat va publicar la convocatòria per demanar la Menció distintiva d’internacionalització de màster i que es va presentar l'informe per demanar-ho. Es pot aconseguir només la menció o bé també que donin subvenció. Restem a l'espera de la resolució.

Aprofitant que s’havia de presentar la sol·licitud es va fer un quadre amb informació des de que el màster és interuniversitari segons la procedència dels estudiants. Es va detectar que precisament que el curs que demanaven informació és el que menys estrangers teníem, per això es van posar tots els anys.



Respecte a aquesta convocatòria també es va demanar informació sobre el professorat que imparteix al menys · ECTS (5% de 60) o que hagi dirigit un TFM o hagi participat com a president o vocal en un tribunal de TFM. Per a cadascun s’ha inclòs:

* el nombre de quinquennis, sexennis,
* el nombre de crèdits que impartirà el curs 13-14,
* el nombre de TFM dirigits,
* el nombre de publicacions en revistes amb factor d’impacte des del 2008 i l’índex H de Hirsch,
* estades a altres universitats,
* tasca editorial en revistes amb factor d’impacte,
* lideratge en projectes d’investigació nacionals i europeus i
* 5 publicacions més destacades amb el factor d’impacte i el tercil corresponent.

També es va incloure tota la activitat del summer school:

* Més de 60 cursos fins al curs 2012-2013
* més d’un 60% impartit per professorat de fora de l’estat espanyol.
  + **43 professors de fora de l’estat español**
  + 13 professors espanyols de fora de Catalunya
  + 3 professors catalans que no són de la UPC ni de la UB.

I també, el rànquing dels nostres estudis:

***QS World University Ranking by Subject****, ed. 2013* en el camp de l’Estadística i Investigació Operativa, el posicionament (de la UPC) és

**Abast mundial**

****

**Abast europeu**

****

**Abast estatal**

****

a on els pesos i els indicadors que s’han fet servir són:

* 15% per les cites per document
* 15% pel l’H índex
* 60% per l’enquesta de reputació entre els acadèmics
* 10% per l’enquesta de reputació entre els ocupadors.

A més, s’havia de posar informació sobre la inserció laboral dels titulats i les jornades met-meio:

|  |  |  |  |
| --- | --- | --- | --- |
| **Jornada MET-MEIO** | **any** | **# Empreses** | **# TFM** |
| III | 2010 | 15 | 16 |
| IV | 2011 | 11 | 12 |
| V | 2012 | 12 | 14 |
| VI | 2013 | 10 | 11 |

S'informa que l'AGAUR va fer una convocatòria de ***beques de suport a la docència***. Ens corresponen 6, 3 al Q1 i 3 al Q2.

Les Tasques a fer**:**

1) Suport a l’assignatura obligatòria Computació en Estadística i Optimització,

2) Suport a les assignatures obligatòries Fonaments d’Inferència Estadística i Inferència Estadística Avançada,

3) Suport en l’enquesta d’inserció laboral

Les condicions: Són per 3 mesos (Novembre-Gener), 32 hores/mes. Retribució: 1200€

Van sol·licitar la beca 11 estudiants. Es van adjudicar a:

Natàlia Pallarés (tasca 1), Laura Calvet (tasca 2) i Sandra Bertran (tasca 3)

1. **Llengües d’impartició del màster: informació, debat i propostes de futures actuacions**

Lupe Gómez informa que la decisió d'impartició de l’idioma es va prendre a la comissió verifica creada el 19 d’octubre de 2011 i formada per:

* + Guadalupe Gómez (Directora interna UPC)
  + Ernest Pons (Director intern UB)
  + Javier Heredia (Membre Comissió Permanent UPC)
  + Jordi Ocaña (Membre Comissió Permanent UB)
  + Jordi Quer (Degà de la FME, UPC)
  + Xavier Tort (Director DEIO, UPC)
  + Montse Guillén (per delegació de Ramon Alemany, director DEEEE, UB)
  + Antoni Miñarro (Director DEST, UB) .

Aquesta comissió es constitueix el 2 de desembre de 2011 i es reuneix mensualment fins juliol de 2012.

Es projecta el calendari de reunions:

* Comissió VERIFICA es constitueix el 2 de desembre de 2011. Es reuneix mensualment fins juliol 2012
* Conveni i proposta preliminar: es presenta a l’ORGMEIO el 30 de març de 2012.
* Conveni UPC-UB signat el 15 de setembre de 2012
* Proposta definitiva es presenta a l’ORGMEIO el 19 de desembre de 2012.
* Memòria a verificar pel nou MESIO UPC-UB aprovada per:
  + Facultat d’Economia i Empresa de la UB el 10 de desembre de 2012
  + Consell de Govern de la UPC el 12 de desembre de 2012 i
  + Facultat de Matemàtiques i Estadística de la UPC el 20 de desembre de 2012.
  + Consell de Govern de la UB el 29 de maig de 2013?

Les principals raons per les quals es va proposar castellà/anglès era, a curt termini per accedir a més estudiants de l’estat espanyol i de Llatinoamèrica i a mig termini, per posicionar-nos com a màster d’excel·lència en castellà i anglès, per obrir portes a Xina, Indonesia, Índia on el coneixement del castellà és d’interès a més de l’anglès.

D’altra banda s’informa que:

* totes les assignatures han de tenir el material en angles,
* que la plana web ha d'estar en les 3 llengües,
* que tota la publicitat també es farà en 3 llengües i
* que en aquelles situacions a classe on per unanimitat es vol fer en una altra llengua diferent a l’anunciada no ha d'haver cap problema.

Abans de començar l’elaboració de la memòria Verifica, el 16 de febrer de 2011, es va fer una reunió amb professors amb docència al màster per veure quina era la llengua d’impartició de les classes. Es va recollir l’opinió del professorat mitjançant una enquesta sobre la possibilitat d’ampliar l’ús de l’anglès per fer les classes. De 37 professors, 10 van manifestar que no podrien/voldrien fer les classes en anglès.

S'obre torn de paraules.

Josep Ginebra diu que com hi ha hagut professors del seu departament que es van queixar durant el mes de juliol per la llengua d’impartició que no fos el català. Vol deixar clar que ve en representació, que ell creu que les coses s'han fet bé. Aquests professors es queixen perquè no s'ha consultat prou i proposen al director del DEIO de fer una consulta electrònica (proposta de Jordi castro), aleshores caldria definir la població de consulta. El Tomàs Aluja i el Ramon Nonell ho recolzarien.

El professor Jordi Castro també s'ha queixat que arriba gent que no sap algun dels idiomes, concretament un estudiant turc que no sabia castellà i un estudiant llatinoamericà que no sabia anglès, demana que en assignatures amb pocs estudiants s’exigeixi que l’estudiantat sàpiga els dos idiomes.

Jodri Quer respon que exigir que els estudiants tingui un nivell és complicat, a més a la guia docent figura la llengua d'impartició, i l'estudiant ha de ser responsable. Lupe aclareix que la comissió d’accés ja demana que tinguin coneixements en els 2 idiomes. Xavier Tort, està d'acord amb el degà, l’estudiant és responsables si sap l'idioma o no. Cada assignatura decideix el professor l’idioma que la imparteix.

En Josep Ginebra diu que si ens trobem amb un 80% de llatinoamericans que no saben anglès podem tenir un problema.

Pilar Muñoz diu que les regles del joc estan definides abans a la guia on figura l'idioma que s'imparteix. També explica que, com a tutora, s'ha trobat amb estudiants que li han dit que volien fer la classe en castellà i algun professor no ha volgut canviar del català al castellà.

Javier Heredia afegeix que si preocupa que els alumnes tinguin nivell en les assignatures, també en l'idioma, però que segurament la comissió d'admissió ja ho contempla Afegeix que pel que fa als estudiants turcs venen a través del programa Erasmus i no han passat per la comissió d’accés.

Xavier Tort, comenta que hi haurien 3 opcions d'idiomes i es pregunta si s’ha de votar o no atès que la comissió verifica ja ho va aprovar ara seria tornar un pas enrere, a més si manegar 2 idiomes dóna problemes, 3 també en donaran. Respecte a fer una consulta no li sembla exempt de dificultats: primer qui vota, els professors del departament implicat? de tots els departaments?, els que fan classe al màster aquest quadrimestre?, el proper?.. no és una qüestió evident. Si queda 55 45 què fem? No veu clara aquesta solució.

Antoni Miñarro, explica que com a membre de la comissió verifica van prendre aquesta decisió traient sentimentalismes. Van mirar aquesta decisió igual que les altres, i van valorar quina era la manera que podia haver menys problemes. Ho van contemplar mirant el màrqueting del màster, que podia ser el més beneficiós. A més si s’ha de decidir perquè el tema de la llengua ha de ser diferent de com s’estructura?. Per què votaríem la llengua i no altres aspectes? Si tothom ha d'opinar que opini tothom de tot.

Josep Ginebra insisteix que està d'acord però que hi ha professors del Departament d’Estadística i Investigació operativa que pensen que no estaven prou informats.

Xavier tort afegeix que si es fa una consulta i guanya que ens quedem així, sempre poden sortir professors descontents.

Josep Ginebra, diu que personalment ho faria en anglès, si ha de votar entre les 3 opcions votaria en anglès.

Xavier Tort demana si cada vegada que un professor protesti s’haurà de consultar.

En Josep Ginebra explica que els professors implicats diuen que es un canvi que va en contra la seva identitat i que ho volien haver decidit.

Jordi Quer diu que potser s’ha de decidir si el malestar es prou gran per fer un canvi o consultar. Demana és prou important ja que si es modifica la memòria, com seria el cas, ha de tornar a passar per les juntes de facultats, consells de govern i és molt complicat. Insisteix, si realment val la pena fer tot això pel descontent de pocs professors.

Lupe Gómez diu que no és correcte que aquests professors no hagin tingut dret a opinar. En concret, en Ramon Nonell és membre de la Junta de Facultat i va rebre la memòria on constava tota la informació, les assignatures i la llengua, etc. En Narcís Nabona estava a la comissió permanent de l’ORGMEIO i també estava informat, per tant, tos van estar prou informats. També subscriu el que diu el degà, si s'ha de fer un canvi no és trivial, és molt complicat.

Lupe Gómez també diu que aquests professors no han mirat com es fan a d’altres màsters a la mateixa UPC. En Josep Ginebra li respon que en aquest màster hi ha hagut un canvi i per això s’han vist afectats.

Javier Heredia demana si l'idioma està regulat per alguna llei superior als òrgans que regeixen els màsters, per saber si l'idioma és un dret inalienable del professorat o ve determinat per alguna ja que en algun moment li havia arribat que els òrgans del màster havien passat per sobre d’alguna llei.

Ernest Pons li respon que ha mirat la normativa vigent i que no ha vist cap afectada, que el Consejo de Universidades no especifica res al respecte i que revisant al RUCT (registre de títols) veu que es pot triar la llengua d’impartició. Per tant, dedueix que no hi ha cap normativa al respecte, que hi ha varietat.

Javier Heredia comenta que respecte al tema de la informació a aquests professors, assegura que ell mateix els va informar. A més, pel que fa el Grup d’IO s'ha informat de les assignatures i que al finals 2011 o principis del 2012 ja va sortir aquest tema en el grup. Tothom estava informat però no va ser fins a l’estiu que el Narcís Nabona ho va dir. En Javier diu que en aquest ORGMEIO hi ha els representants del màster, i que aquesta comissió pot decidir què es fa, que si no seria deslegitimar aquest òrgan.

Ramon Alemany diu que l’idioma d’impartició li van comentar l’Ernest Pons i la Montse Guillen i que l’important era definir quin màster volem, independentment de la llengua i això és l'important el que volem fer, a més si ja ha passat per tots els òrgans, ja est.

Jordi Quer demana si hi ha més sensibilitats afectades.

L'Ernest Pons diu que s'han de tenir en compte dues coses importants:

1, si hi ha malestar majoritari per una decisió presa, aleshores es fa un referèndum, tot i que això deslegitima la comissió de l’ORGMEIO i les juntes de facultat. S’ha de tenir en compte si és un malestar latent o l’opinió d’uns quants.

2.- Explica que quan es va plantejar aquest tema ningú no es trobava a gust perquè hi ha un tema sentimental però que s’ha tingut en compte el millor pel màster. Aleshores si s’obre aquesta porta, com es prendran les decisions? Majoria absoluta, simple... què s’ha de fer? tornar a verificar? Explica que no és un bon moment per proposar nous “verificas”. Proposa fer l’esforç d'explicar a aquestes persones perquè es va triar aquesta opció. Insisteix en que no s'ha de deslegitimar els òrgans de decisió del màster.

L'ORGMEIO pren nota i n’informarà als professors, i en tot cas, quan s’hagi de tornar a verificar es torna a obrir el debat.

S’obre una ronda de paraules pels que no s’han pronunciat.

Mamen diu que sembla que és un col·lectiu molt petit. Pel contrari, explica que tots els que intervenen amb el màster han patit el problema d’estudiants que se'ls feia la classe en català encara que ho haguessin demanat en castellà explícitament. També afegeix que el fet que poques persones puguin canviar el funcionament del màster el faria ingovernable.

Pilar Muñoz diu que és una posició molt particular.

Esteve Codina, afegeix que ell mateix va portar a la comissió aquest tema i potser es va fer tard, però que per 4 o 5 professors que han signat un escrit de queixa, no cal canviar res, que no és una majoria.

Antonio Miñarro, està d'acord en deixar-ho com està.

Jordi Quer, diu que es pot arribar a pactes amb en Jordi Castro per tal que pugui fer alguna classe en català.

Javier Heredia diu que la comissió legítima és aquesta i és on pertoca decidir si es segueix igual no. Com a Javier vota continuar com està, com a grup de recerca on estan els professors implicats, vota en blanc perquè al grup hi ha disparitat d’opinions.

Helena també ho deixaria com està. En Ramon Alemany també.

Després de tot el que s’ha exposat i discutit, l’ORGMEIO acorda seguir com està pel que fa a l’idioma d’impartició de MESIO.

L’ORGMEIO també acorda que es farà un escrit des del mateix òrgan a les persones afectades explicant que l'ORGMEIO ha decidit continuar perquè no hi ha una opinió majoritària pel canvi i informant de les dificultats que pot comportar aquest canvi, a més, la deslegitimació dels òrgans que implicaria.

Es dona per finalitzada la reunió de l’ORGMEIO. Els altres 2 punts de l’ordre del dia que queden s'enviarà per correu electrònic la informació.